కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
సింగంతో సింహా డైరెక్టర్
ఒకరు సింగం 1, సింగం2, సింగం 3 అనుకుంటూ వరుస పెట్టి సినిమాలు చేసే మాస్ హీరో. మరొకరు సింహా అంటూ వయొలెంట్ ను సైలెంట్ గా చూపించే మాస్ డైరెక్టర్. ఇద్దరూ గర్జించే వారే. వారిద్దరు ఎవరో ఇప్పటికే అర్థమైపోయిందనుకుంటా..? వారే సూర్య, బోయపాటి శ్రీను...
TNN | Updated:
Sep 20, 2016, 05:41PM IST
సింగంతో సింహా డైరెక్టర్
ఒకరు సింగం 1, సింగం2, సింగం 3 అనుకుంటూ వరుస పెట్టి సినిమాలు చేసే మాస్ హీరో. మరొకరు సింహా అంటూ వయొలెంట్ ను సైలెంట్ గా చూపించే మాస్ డైరెక్టర్. ఇద్దరూ గర్జించే వారే. వారిద్దరు ఎవరో ఇప్పటికే అర్థమైపోయిందనుకుంటా..? వారే సూర్య, బోయపాటి శ్రీను. మరి వీరిద్దరి కలయికలో తెరపై బొమ్మపడితే ఎలా ఉంటుంది? థియేటర్ మొత్తం అల్లకల్లోలంగా అరాచకంగా మారిపోదా..? అలాంటి ఒకరోజు వచ్చేలానే కనిపిస్తోంది. ఇటీవలే 'సరైనోడు' చిత్రంతో హిట్ అందుకున్న బోయపాటి తన తదుపరి సినిమా బెల్లంకొండ శ్రీనివాస్ తో చేయనున్నాడు. ప్రస్తుతం ఈ సినిమా ప్రీ ప్రొడక్షన్ పనులు జరుపుకుంటోంది. ఈ సినిమాతో పూర్తి కాగానే బడా హీరోలతో సినిమాలు చేయాలని బోయపాటి ప్లాన్ చేస్తున్నాడు. ఇప్పటికే ఎన్టీఆర్ కూడా బోయపాటిని కథ చెప్పమని అడిగాడు. అలానే చిరంజీవి 151వ సినిమా డైరెక్ట్ చేసే ఛాన్స్ బోయపాటికి వెళ్లనుందని మరొక టాక్ ఉంది. అయితే బోయపాటి శ్రీను మాత్రం హీరో తమిళ స్టార్ హీరో సూర్యతో సినిమా చేయాలనుకుంటున్నాడు. సూర్య మాత్రమే చేయగలిగే ఓ కథ బోయపాటి వద్ద ఉందట. సూర్య కూడా కథ విన్నాడని టాక్. గత కొంత కాలంగా సూర్య కూడా తెలుగులో స్ట్రెయిట్ సినిమా చేయాలనుకుంటున్నాడు. ఈ నేపథ్యంలో పివిపి సంస్థ సూర్యను కలిసి అడ్వాన్స్ కూడా ఇచ్చేసిందని చెబుతున్నారు. మరి సూర్య గనక ఈ ప్రాజెక్టుకు గ్రీన్ సిగ్నల్ ఇచ్చేస్తే బోయపాటి- సూర్య కాంబినేషన్లో తొలి తెలుగు సినిమా రావటం ఖాయం.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.